《过东界》
宋代·李新

云浮山腰末之顶，水穴青崖浚于井。
孔明不死吾其归，左衽岂宜蝤蛴领。
群羌负药倍车载，螺齿钱文束囊瘿。
得花便重不便轻，肩突驼峰犹外屏。
石碉设崄鸟鼠智，铜鼓销声犬羊静。
入门蹲足唤煮茶，嚼铁相甘苦荍饼。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。